Tok Tru bilong Baibel long Sait bilong Bon De bilong Kraist
Klostu olgeta lotu husat i kolim ol yet Kristen, ol save wokim bikpela amamas tru long Krismas. Ol bilip olsem namba 25 de bilong Disemba em dispela de mama bin karim Bikpela Jisas Kraist taim Em bin soim Em Yet long bodi.
Askim em olsem. Dispela bilip i gat sampela as bilong em long Baibel, o nogat? Na Kraist bin tok strong long ol Kristen long wokim amamas long dispela de, o nogat?
Long statim, pasin bilong wokim amamas long 25 Disemba o Krismas, em no stap long Gutnius. Em no wanpela tok strong bilong Kraist. Olsem na, sapos em no wanpela tok strong bilong Kraist na sapos em no stap long rait bilong Gutnius, ol Kristen i noken bihainim em.
Olsem em tok long 1 Korin 4:6,
Na ol dispela samting, ol brata, mi gat long wanpela piksa mi putim i go long mi yet na long Apolos long tingim yupela. Inap long yupela i ken lainim long mipela long yupela i no ken tingim long ol man antap long dispela samting i stap long rait pinis, inap long i no ken gat wanpela bilong yupela i bikhet bilong wanpela i birua long narapela.
Baibel i tok strong long yumi noken abrusim wanem samting stap long rait pinis. Em minim olsem bilip bilong yumi mas sanap strong long ol samting stap long ol Rait Holi pinis. Sapos ol no stap long rait, sapos ol i ol pasin tumbuna man i wokim tasol, ol Kristen i noken kisim o bihainim ol, maski ol i naispela tru na gutpela tru. Na bikos Baibel i no bin toktok liklik long sait bilong 25 Disemba olsem bon de bilong Kraist, noken mekim em wanpela hap bilong bilip bilong yu. Noken stap wanpela bilong ol bilien manmeri long dispela graun olgeta husat i bisi tumas long dispela de.
Yumi klia tru olsem mama i no bin karim Kraist long Disemba bikos long dispela mun, Betlehem, dispela hap we mama bin karim Em, ais wara i karamapim em.
Bilong bihainim stori bilong Man bilong Autim Gutnius Luk, long dispela nait mama bin karim Kraist, i gat ol wasman bilong sipsip long ples kunai husat i lukautim ol sipsip bilong ol taim ol bin kaikai.
Luk 2:7-8 i tok,
7 Na em i karim namba wan pikinini man bilong em, na raunim Em insait long ol klos bilong raunim bebi, na slipim Em long bokis kaikai bilong ol bulmakau. Bilong wanem, i no gat spes long ol long haus pasindia.
8 Na i gat i stap long dispela hap graun stret ol wasman bilong sipsip i stap long ples kunai, taim ol i was long ol lain sipsip bilong ol long nait.
Ol sipsip bin kaikai long ples kunai. Em minim olsem i gat ol gras ol ken kaikai. Ol gras, i no ais wara. Olsem na, em bai no Disemba long dispela taim.
Nambawan, nogat wanpela wasman wantaim gutpela tingting bai bringim lain sipsip bilong em i go ausait long wanpela nait i gat ais wara. Sapos nogat, ol bai kamap ais na dai, wasman na lain sipsip bilong em wantaim.
Tru em samting bilong kros olsem planti man bilipim na kisim yet dispela skul tok Katolik Sios bin wokim maski ol bin tokaut olsem tru i no gat man save long bon de tru bilong Kraist. Dispela stap long rait bilong buk bilong ol olsem Katolik Ensaiklopidia, Volum 2, pej 607, husat i tok,
Ples klia, de bilong ol bilong wokim amamas bipo em Janueri 6, inap long pop long Rom bin senisim em long 25 Disemba, dispela de stret taim ol haiden Rom bin wokim amamas bilong onarim san god bilong ol, wanpela giaman god.
Ating em wanpela pasin bilong pasin nogut long Kraist, taim yu makim de bilong wokim amamas bilong onarim Em long dispela de bilong wokim amamas bilong tingim wanpela giaman god, a? Wanem samting i nogut moa, em olsem, kain kain lain Protestan tu wantaim ol husat kolim ol yet olsem Evanselikal na Kristen lain, ol tu bin joinim ol Katolik long amamasim Krismas, o bon de bilong Kraist, long 25 Disemba.
Tru, Sios bilong Kraist bilong Manalo tu i bilip long dispela stori Katolik Sios bin wokim long sait bilong Krismas. Ol mekim olsem maski lidaman bilong ol bin tok olsem ol pater Katolik na pasta Protestan, taim em tok olsem ol i no bilong God, tasol bilong Satan o man nogut. Dispela tok strongpela tru ol bin putim pastaim long pepa bilong ol, Pasugo, long Ogas 1961. Long pej 39, em tok,
Long pinis, yumi mas givim baksait long ol pater Katolik na ol pasta Protestan bikos ol i ol minista bilong Satan. Yumi mas givim baksait tu long Katolik Sios na kain kain Protestan sios bikos ol i no bilong God, tasol bilong Satan o man nogut.
Tasol, maski Manalo bin tok nogat long ol Katolik na Protestan sios bikos ol i bilong man nogut, ol i makim na bihainim yet ol pasin na ol bilip bilong ol Katolik na ol Protestan long sait bilong wokim amamas long Krismas.
Piksa daunbilo i soim namba 25 yia bilong marit bilong wanpela bilong ol minista bilong sios bilong ol. Tasol, plis, lukim olsem long baksait bilong ol, i gat ol Krismas bilas na piksa bilong Santa Klos.
Long narapela taim ol printim Pasugo long 1969, ol bin putim long pej 16 wanpela toksave bilong ol nupela klos ol susa bilong ol long bilip i bin salim. Dispela toksave bin strongim bel bilong ol bratasusa bilong ol tu long baim ol samting bipotaim bikos Krismas i kam klostu hariap.
Krismas i stap klostu! Baim ol samting bipotaim nau! Ol Susa Pilar Fernandez, Rosalinda Yadan na Ester Yadan i salim ol nupela klos!
No. D-E-F—Market of Obrero — Blumentritt, Manila
Home Address: —2722 Ave. Rizal
Tel. 2-68-33
I no olsem tasol, ol bilip tu long three kings o tripela king. Daunbilo em piksa bilong tripela brata bilong ol long bilip husat ol bin skelim wantaim tripela king.
Ol i no dispela tripela Saveman husat bin kam long kain kain hap na bihainim lait bilong dispela sta i bin soim dispela taim mama i bin karim Man bilong Kisim Bek long dispela graun, tasol olsem tripela king, dispela tripela man antap tu bin bihainim lait bilong ol skul tok bilong Kraist long wok bilong Sios bilong Em.
Dispela em wanpela longlong. Dispela bilip olsem ol man husat bin bringim ol presen long yangpela Jisas em tripela king, em no tru. Sans olsem ol i ol king em liklik tru bikos ol king i no wokabaut long ol yet tasol, taim ol i no gat wanpela man bilong helpim o wasman.
Bikpela samting moa em olsem. Baibel bin tok olsem ol i ol saveman, tasol em no tok ol i hamas pela. Ol Katolik bin skelim tasol olsem ol i tripela bilong bihainim ol dispela kain presen ol bin givim long yangpela Jisas, olsem insens, gol na mur.
Tasol bilong wanem ol memba bilong Sios bilong God Intenesenel i no save amamasim 25 Disemba o Krismas? Bikos em no tru olsem mama bin karim Kraist long dispela de. Na tu, pop long Rom bin makim tasol dispela de 25 Disemba bilong agensim, o ating resis wantaim, dispela de bilong wokim amamas ol haiden Rom i save tingim bilong onarim san god bilong ol. Olsem ol Kristen, yumi noken gat hap long wanpela samting i doti na i gat sampela samting long sait bilong haiden pasin na pasin bilong lotuim piksa bilong god giaman.
Tasol, noken gat tingting olsem mipela no tingim wanpela de bilong wokim amamas long Kraist. Long hapsait, mipela gat planti taim bilong wokim amamas bilong onarim i no Bikpela Jisas Kraist tasol, tasol Papa tu.
Tok Lukaut: Ol lain bilong tanim tok bilong mipela ol i lukaut na yusim gut tru save bilong ol taim ol i bin tanim dispela blog i go long Tok Pisin. Tasol, ControversyExtraordinary.com i no tok olsem olgeta infomesen ol i bin tanim i no gat asua bikos long sampela ol samting. Taim i gat sampela asua namel long rait i nambawan tru i stap long tok Inglis na rait ol i bin tanim long Tok Pisin, rait i nambawan tru i stap long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn srd_Latn eng_Latn vec_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn